Niðurröðun greina á félög fyrir Vormót HSK 25. maí 2021

Sælir kæru félagar!

Nú er komið að Vormóti HSK sem er fyrsta mót sumarsins. Mótið fer fram á Selfossvelli þann 25. maí kl 18:00 og stendur til kl 21:30. Eins og vanalega þurfa aðildarfélög frjálsíþróttaráðs að senda starfsfólk til starfa á mótið og hér að neðan er listi yfir hvaða greinar hvert félag á að manna. **Frjálsíþróttaráð mun sjálft annast það að útvega greinarstjóra í hverja grein svo félögin þurfa einungis að útvega almenna starfsmenn.**

Á mótinu viljum við birta árangur keppendanna á árangursspjöldum og það er upplagt fyrir félögin að nýta yngri iðkendur til þess að starfa á spjöldunum.

Starfsmenn eiga að vera mættir 45 mín fyrir grein til þess að finna til áhöld og undirbúa sitt svæði. Það er einnig á ábyrgð starfsmanna að ganga frá að móti loknu. Tímaseðilinn má sjá á [www.fri.is](http://www.fri.is/) þegar nær dregur.

Starfsmenn:

Langstökk og hástökk Þjótandi (3), Hrunamenn (3)

Spjótkast og kringlukast Selfoss (6 starfsmenn)

Kúluvarp og sleggjukast Garpur (3) Hekla (3)

Hlaup og annað Þór (1), Laugdælir (1), Biskupstungna (1)

Að lokum viljum við hvetja ykkur til að kynna mótið innan ykkar raða svo HSK eigi marga keppendur á mótinu. Upplýsingar um starfsmenn þurfa að berast á netfangið gudmunda89@gmail.com fyrir sunnudaginn 23. maí og eins er hægt að tala við mig ef einhver vandamál koma upp. Að sjálfsögðu getur verið erfitt að manna fullorðinsmót sem þetta hjá þeim félögum sem ekki eiga marga keppendur í meistaraflokki. Félögin verða þess vegna að líta á mótið sem fjáröflun fyrir frjálsíþróttaráð og fyrir þá peninga sem græðast er hægt að niðurgreiða ýmislegt fyrir iðkendur á öllum aldri t.d. rútuferðir, gistingu á mótum, þátttökugjöld o.fl.

**Sóttvarnarreglur mótsins v. covid 19 verða gefnar út þegar nær dregur en ljóst er að þær munu setja svip sinn á mótið.** Nú þegar hefur t.d. verið ákveðið að Skipta mótinu niður í tvo mótshluta. Sá fyrri hefst kl 18:00 og sá seinni kl 20:00. Tæma þarf vallarsvæðið á milli mótshluta en sömu starfsmenn meiga starfa á báðum mótshlutum ef þeir spritta sig og þvo á milli.

Sjáumst á Selfossvelli þriðjudaginn 25. maí!

Kv. Guðmunda Ólafsdóttir, form. Frjálsíþróttaráðs HSK